શીર્ષક: સ્ટેચ્યૂ ઑફ યુનિટી : PM મોદીના કાર્યક્રમ વખતે આદિવાસીઓની અટકાયત કેમ કરાઈ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સરદાર વલ્લભભાઈ પટેલની જયંતી અને 'રાષ્ટ્રીય એકતા દિવસ'ની ઉજવણીના ભાગરૂપે વડા પ્રધાન નરેન્દ્ર મોદી કેવડિયામાં છે. 

ત્યારે કેવડિયાની આસપાસ જમીનસંપાદનના વિરોધમાં આદિવાસીઓએ પ્રદર્શન કરતાં તેમની અટકાયત કરી લેવાઈ છે. 

અટકાયત કરાયેલા આદિવાસીઓને રાજપીપળા પોલીસમથકે લઈ જવાયા છે. 

'જીવવા જમીન જોઈએ' 

સ્ટેચ્યૂ ઑફ યુનિટીના પરિસરમાં વડા પ્રધાન નરેન્દ્ર મોદીનો કાર્યક્રમ ચાલી રહ્યો હતો ત્યારે જ કેવડિયામાં આદિવાસીઓ પોતાની જમીન પરત મેળવવા માટે વિરોધપ્રદર્શનો કરી રહ્યા હતા. 

'અમારી જમીન પાછી આપો', 'જીવવા જમીન જોઈએ' એવાં બેનરો સાથે વિરોધપ્રદર્શન કરી રહેલા આદિવાસીઓનો આરોપ છે કે કેવડિયાની આસપાસ પ્રવાસન વિકસાવવા માટે તેમની જમીન ગેરકાયદે સંપાદિત કરી લેવાઈ છે. 

જોકે, વિરોધકાર્યક્રમ આગળ વધે એ પહેલાં જ પોલીસે તેમની અટકાયત કરી લીધી અને રાજપીપળા પોલીસમથકે લઈ જવાયા. 

કેવડિયામાં હાજર બીબીસીના સંવાદદાતા તેજસ વૈદ્યે જણાવ્યું :  

"'અમારી જમીન પાછી આપો', 'જીવવા જમીન જોઈએ' એવાં સૂત્રો લખેલાં બેનરો સાથે 31 ઑક્ટોબરે સવારે 8 વાગ્યે આદિવાસી અને કેટલાક કર્મશીલોએ કેવડિયામાં નદીના કિનારે વિરોધપ્રદર્શન કર્યું હતું." 

"જેને પગલે પોલીસે ત્યાં પહોંચીને તેમની અટકાયત કરી લીધી હતી. અટકાય કરાયેલા પ્રદર્શનકારીઓને પોલીસવાનમાં રાજપીપળામાં પોલીસના વડામથકે લઈ જવામાં આવ્યા હતા. 

રાજપીપળાના પોલીસસ્ટેશનના ઇન્સ્પેક્ટર આર. એન.  રાઠવાએ બીબીસીને જણાવ્યું, "કેવડિયામાં વડા પ્રધાન નરેન્દ્ર મોદીના કાર્યક્રમ દરમિયાન વિરોધપ્રદર્શન કરવા બદલ આ અટકાયત કરવામાં આવી છે."

પ્રદર્શનકારીઓનું શું કહેવું છે?

પોલીસે કુલ 25 પ્રદર્શનકારીઓની અટકાયત કરી હતી, જેમાં મહિલાઓનો પણ સમાવેશ થાય છે. 

આ પહેલાં વિરોધપ્રદર્શનની ભીતિને પગલે પોલીસે 31 ઑક્ટોબરે 8 આદિવાસીઓની ધરપકડ કરી હતી. ધરપકડ કરાયેલા આ આદિવાસીઓને પણ રાજપીપળાના પોલીસમથકે જ રાખવામાં આવ્યા છે. 

તેજસ વૈદ્યે ઉમેર્યું, "કેવિડિયામાં જમીનના સંપાદનથી નારાજ આદિવાસીઓએ 31 ઑક્ટોબરે વડા પ્રધાન નરેન્દ્ર મોદીના કાર્યક્રમ વખતે વિરોધપ્રદર્શન યોજવાનુ નક્કી કર્યું હતું. જોકે, અટકાયતની સંભાવના પગલે તેમણે કાર્યક્રમ જાહેર નહોતો કર્યો." 

પ્રદર્શનકારીઓએ બીબીસીને જણાવ્યું, "જળ અને જમીન એ અમારી સંસ્કૃતિ છે અને અમે અમારી સંસ્કૃતિ છોડવા નથી માગતા. અમે અહીં જ રહીશું અને અહીં જ મરીશું. અમારી જમીન લઈ લીધી. અમારો ધંધો, અમારાં લારીગલ્લા લઈ લેવાયાં છે. અમારાં...